 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብዚ ታሪኻዊ መረፃ ናትና ዓሸራ ከይህልዎ ዝደልይዩ ከምኡ ገይሩ ሰብ ሕድሪ 8 መስከረም 2020 ምንጪ ስእሊ, SEB HDRI CIVIL SOCIETY ሻድሻይ ክልላዊ መረፃ ትግራይ ንምዕዛብ ምሁራትን ትካላትን ናብ ትግራይ ይኣትዉ ከምዘለዉ ይግለጽ ይኹንምበር መረፃ ትግራይ ንኽካየድ ካብ ፈለማ ኣትሒዙ ክጉስጉስ ዝፀንሐ ሰብ-ሕድሪ ሲቪል ማሕበረሰብ ትግራይ ብህወሓት ቅረታን ክስን ስለዝቐረበሉ ነቲ መረፃ ከይዕዘብ ብኮሚሽን ቦርድ መረፃ ትግራይ ተኣጊዱ ኣሎ ኣብ ትግራይ ፍትሒ ክሰፍንን ልዕልና ሕጊ ዝኽበረላን ትግራይ ንክትፍጠር ዓሊሙ ቅድሚ ክልተ ዓመት ብመናእሰይ ዝተጣየሸ ሰብ ሕድሪ ስቪል ማሕበረሰብ ትግራይ ኣብታ ክልል ዝረኣዩ ፀገማት ፍትሕን ጉድለት ሰናይ ምምሕዳርን ኣብ ምፍታሕ ክቃለስ ዝፀንሐ እዩ መረፃ 2012 ዓ.ም ኣብ እዋኑ ንኽካየድውን ክጉስጉስን ኣብ መንጎ ውድባት ፖለቲካ ናይ ክትዕ መድረኽ ዘዳለወን ኮይኑ ኣዋጅ መረፃ ክልል ትግራይ ንክመሓየሽውን ተሳትፎ ክገብር ዝጸንሐ እዩ ንምዃኑ ኣብ መወዳእታ ሰዓት ንምንታይ ተኣጊዱ ክንብል ንኣቦወንበር እቲ ማሕበር ዶክተር ጎይቶኦም ኣረጋዊ ሓቲትናዮ ኣብዚ ታሪኻዊ መረፃ ናትና ዓሻራ ከይህልዎ ዝደልይዩ ከምኡ ገይሩ እቲ ኣቦ ወንበር ልዕሊ 300 ተዓዘብቲ ብምድላው ብባዕሎም ስልጠና ብምሃብ ኢሉውን እቲ መረፃ ኮምሽን ዝህቦ ስልጠና ይፅበዩ ከምዝነበሩን እንተኾነ ኣብ መወዳእታ ሰዓት ዘይተፀበይዎ ነገር ከምዘጋጠመን ይገልፅ ቅድሚ ወርሒ ጀሚሩ ኣብዚ ጉዳይ ዓብይ ተሳትፎ ክህልወና ንመረፃ ኮምሽንን መንግስቲ ትግራይን ሓቲትና ኢና በብእዋኑ ምስኣቶም ፅቡቕ ርክብ እዩ ነይሩና ኣብ ዝተወድአ ሰዓት ግና ሓደ ውድብ ሞንጎኛ ኣይኮንኩምን ኢሉ ከምዝኸሰሰን በዚ መሰረት ድማ እቲ ቦርድ መረፃ ንሕና ከይንሳተፍ ከምዝወሰነን ተነጊሩና ይብል ወለዲ ብፖለቲካዊ ኣረኣእያ ደቆም ርእሶም ከምዘድንኑ ዝገብር ፖለቲካ ትግራይ ካበይ ዝበቖለ እዩ? 